Daugavpils pilsētas domes iepirkumu komisija

**“Būvniecības darbu veikšana Daugavpils pilsētas pašvaldības ēku energoefektivitātes paaugstināšanai (SAM 4.2.2.) – Daugavpils 3.pirmsskolas izglītības iestādē un Daugavpils 5.pirmsskolas izglītības iestādē”.**

identifikācijas numurs DPD 2016/145

**Atbildes** uz ieinteresēto personu jautājumiem **Nr.2**

**Jautājums**

Saistībā ar Daugavpils pilsētas domes izsludināto atklāto konkursu “Būvniecības darbu veikšana Daugavpils pilsētas pašvaldības ēku energoefektivitātes paaugstināšanai (SAM 4.2.2.) – Daugavpils 3.pirmsskolas izglītības iestādē un Daugavpils 5.pirmsskolas izglītības iestādē” (ID Nr.DPD 2016/145) vēlamies precizēt nolikuma punktu 3.6. *Pretendents nodrošina kvalificētu speciālistu piesaisti līguma izpildei – Iepirkuma līgumā iesaistāmā personāla saraksts, pievienojot CV un ziņas par šādiem speciālistiem:*

 *3.6.1. Ēku būvdarbu vadīšana (atbildīgais būvdarbu vadītājs);*

 *3.6.2. elektroietaišu izbūves darbu vadīšanā līdz 1 kV;*

 *3.6.3. ūdensapgādes un kanalizācijas sistēmu būvdarbu vadīšanā;*

 *3.6.4. siltumapgādes būvdarbu vadīšanā;*

 *3.6.5. ventilācijas būvdarbu vadīšanā;*

 *3.6.6. vājstrāvu tīklu darbu vadīšanā;*

 *3.6.7. Atbildīgā persona par darba aizsardzību un ugunsdrošību;*

 *3.6.8. Atbildīgā persona par elektrodrošību.*

 *\* Kompetences pārbaudes iestādes lēmums par iegūtas izglītības un profesionālās kvalifikācijas atzīšanu jāiesniedz tikai tam pretendentam, kurš tiks uzaicināts slēgt iepirkuma līgumu.*

Lūdzu precizēt kāda veida sertifikāts (kaut arī nav nepieciešams pievienot piedāvājumam) vajadzīgs speciālistam vājstrāvu tīklu darbu vadīšanā, lai kvalificētos nolikuma prasībai apakšpunktā 3.6.6.?

**Atbilde**

Konkursa nolikuma 3.6.6.punkts paredz, ka Pretendents nodrošina kvalificētu speciālistu piesaisti līguma izpildei. Pretendentam ir jāiesniedz iepirkuma līgumā iesaistāmā personāla saraksts, pievienojot CV un ziņas par šādiem speciālistiem: /…/ 3.6.6. vājstrāvu tīklu darbu vadīšanā. \*Kompetences pārbaudes iestādes lēmums par iegūtas izglītības un profesionālas kvalifikācijas atzīšanu jāiesniedz tikai tam pretendentam, kurš tiks uzaicināts slēgt iepirkuma līgumu.

Vēršam uzmanību, ka piedāvājumus var iesniegt arī ārvalstu pretendenti, tāpēc konkursa nolikumā nav paredzēti konkrētu sertifikātu nosaukumi. Lai kvalificētos nolikuma 3.6.6. apakšpunkta prasībai, būs jāsniedz ziņas un pierādījumus tam, ka pretendents nodrošina kvalificētu speciālistu piesaisti (šajā gadījumā ugunsdzēsības un apsardzes signalizācijas darbu vadīšanai, telekomunikāciju sistēmu un tīklu būvdarbu vadīšanai).

Iepirkumu komisija